
Parlamentul României

Camera Deputaţilor

Comisia pentru muncă şi protecţie socială
	Bucureşti,
	15 decembrie 2020

	Nr.
	4c-9/749


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra proiectului de Lege pentru modificarea şi completarea Legii nr.263/2010 privind sistemul public de pensii, trimis Comisiei pentru muncă şi protecţie socială, în procedură obișnuită, cu adresa nr. PLx 561/2020 din 14 septembrie 2020, pentru dezbatere pe fond.
PREŞEDINTE,
ADRIAN SOLOMON

Parlamentul României

Camera Deputaţilor

Comisia pentru muncă şi protecţie socială
	Bucureşti,
	15 decembrie 2020

	Nr.
	4c-9/749


R A P O R T
asupra proiectului de Lege pentru modificarea şi completarea Legii nr.263/2010 privind sistemul public de pensii

În temeiul art.94 din Regulamentul Camerei Deputaţilor, republicat, cu modificările ulterioare, Comisia pentru muncă şi protecţie socială a fost sesizată, prin adresa nr. PLx 561/2020 din 14 septembrie 2020, cu dezbaterea pe fond, în procedură obișnuită, a proiectului de Lege pentru modificarea şi completarea Legii nr.263/2010 privind sistemul public de pensii.
Proiectul de lege are ca obiect de reglementare modificarea şi completarea Legii nr.263/2010, urmărindu-se, constituirea, la nivelul caselor teritoriale de pensii, a consiliilor consultative fără acordarea de indemnizaţii pentru participare la şedinţele acestora.
La întocmirea prezentului raport, Comisia a avut în vedere:
· avizul favorabil al Consiliului Legislativ (nr.761/05.08.2020)

· avizul favorabil al Consiliului Economic şi Social (nr.5886/16.07.2020)

· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/520/22.09.2020).
La dezbaterile care au avut loc în şedinţa online a comisiei din 14 decembrie 2020 a participat, în conformitate cu prevederile art.55 şi 56 din Regulamentul Camerei Deputaţilor, republicat, cu modificările ulterioare, domnul Alin Ignat – Secretar de Stat în Ministerul Muncii şi Protecţiei Sociale.
La lucrările comisiei şi-au înregistrat prezenţa toţi cei 24 de deputaţi, membri ai comisiei.
Raportul comisiei a fost adoptat cu unanimitate de voturi.

Proiectul de lege face parte din categoria legilor organice, conform prevederilor art.73 alin.(3)  din Constituţia României, republicată.
Proiectul de lege a fost adoptat de Senat în şedinţa din 8 septembrie 2020.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.91 din Regulamentul Camerei Deputaţilor, republicat.

În urma finalizării dezbaterilor, Comisia propune Plenului Camerei Deputaţilor respingerea proiectului de lege întrucât s-a considerat că nu este oportună crearea de consilii consultative la nivelul caselor teritoriale de pensii.

PREŞEDINTE,



SECRETAR,


Adrian Solomon



Violeta Răduţ 
Întocmit,

Consilier parlamentar Elena Anghel 

